
            Проектът се осъществява с финансовата подкрепа на Европейския социален фонд

Проект: BG05M9OP001-2.018-0023-C01

„Правец – среда за активно социално приобщаване”
ОБЯВЛЕНИЕ 
Община Правец в качеството си на бенефициент по договор № BG05M9OP001-2.018-0023-C01 по ОП РЧР за безвъзмездна финансова помощ по процедура BG05M9OP001-2.018 “Социално-икономическа интеграция на уязвими групи. Интегрирани мерки за подобряване достъпа до образование“ - Компонент 1 за реализиране на проект „Правец – среда за активно социално приобщаване”обявява конкурс за подбор на кандидати за включване в обучение за придобиване на професионална квалификация „Работник в озеленяването”
1. Описание на обучението

Обучението ще се извърши съгласно Закона за професионалното образование и обучение по програма с продължителност 200 учебни часа през периода м.февруари-м.март 2021 г., като всеки завършил успешно обучението ще получи сертификат.
Предвид спецификата на изпълнявания проект ща бъдат обучени 35 кандидати. 

Допустими за участие в проекта са безработни лица в трудоспособна възраст или неактивни лица в риск от социално изключване, завършили начален етап на основно образование (4 кл.) или курс за ограмотяване и имащи готовност да започнат работа след приключване на обучението.

Преминалите обучение кандидати ще бъдат назначени на трудов договор към Община Правец.
2. Документи за кандидатстване:

- Писмено заявление за кандидатстване с контакти за обратна връзка /по образец/;

- Копие от документ за завършена степен на образование или клас;

- Декларация за обработка на лични данни –/по образец/;

Документи за участие кандидатите могат да получат от Информационен център, 1 етаж на Общинска администрация – гр. Правец, пл.”Тодор Живков”№ 6  и от кметствата в населените места на община Правец.
3. Извършване на подбора:
Кметът на общината сформира комисия за подбор на персонала. Подборът се извършва по документи.

· Комисията разглежда подадените документи за включване в обучение за придобиване на професионална квалификация „Работник в озеленяването”, проверява за пълнота и съответствие на представените от кандидатите документи с обявените изисквания за подбор и съставя списък на лицата, отговарящи на условията на проекта и попадащи в целевата група.
· Извършва проверка в Дирекция „Бюро по труда” и РУО-София регион за наличие на преминато обучение по професията „Работник в озеленяването” по други проекти, финансирани с европейски средства или с национално финансиране;

· За работата си комисията съставя протокол. 

Списъкът с одобрените за включване в обучение кандидати се обявява на сайта на община Правец  и на информационното табло – 1 етаж, сграда на Община Правец.

Всяко кандидатствало лице има право да подаде възражение по резултата от оценката и класирането до Комисията за разглеждане на жалби и сигнали, не по-късно от 3 (три) дни след излагане на списъка в сградата на общината. 

Комисията разглежда всяко възражение, като изпраща писмен отговор на жалбоподателя не по-късно от 5 (пет) дни от подаване/входиране на документа.

Място и срок за подаване на документи за участие.
Документи за участие в конкурса се подават от 11.01.2021 г. до 15.01.2021 г. вкл., всеки работен ден от 9.00 до 17.00 часа в Информационен център, 1 етаж на Общинска администрация – гр. Правец, пл.”Тодор Живков”№ 6  лично от кандидатите или от техни упълномощени представители с нотариално заверено пълномощно.

Списъците и всички съобщения във връзка с конкурса се обявяват на електронната страница на Община Правец и на информационното табло – 1 етаж, сграда на Община Правец.

За повече информация: тел. 0882357551, Гълабинка Цветанова – координатор на проекта.

Румен Гунински
/п/
Кмет на община Правец

